Barack Obama

Barack Hussein Obama II (Honolulu, 4 'e aùsto 1961) è nu politico mericano, 44° Presidente de State Aunite.

Candidato do Partito Democrateco, ha vinciuto ll'elezione do 4 'e nuvembre 2008 e s'è nsediato overamente 'o 20 'e jennaro 2009.

Fin a poche semmane primma, isso era 'o senatore junior 'e ll'Illinois, posto ch'ha lassato pe s'occopà da presidenza.

Pe ll'esattezza isso è nato dint'ê State Aunite; 'o pate è niro do Kenya e nvece 'a mamma è janca do Kansas. Ô paese suojo paricchie 'e lloro 'o chiammano (p'estenzione, pecché sulo 'o pate è niro) afro-mericano.

Addeventaje famoso quanno, ô 2004, pronunciaje 'o discorzo niziale da Conventiòn de Democratici.

'O 10 'e frevaro 2007 annunciaje ufficialmente 'a soja candidatura pe ll'elezione presidenziale do 2008.

Aroppa na longa sfida battette Hillary Clinton (che quase tuttequante penzavano ch'essa vinciuta) a ll'elezione primmaria do Partito Democrateco.

'O 3 'e giùgno 2008 Obama apparaje 'o quorum che serveva pa candidatura democrateca, addiventanno accussí 'o primmo niro candidato pa Casa Janca pe un de doje partite prencepale. Avette 'a nommena uffeciale pe ll'occasione da Convention do partito ca se facette a Denver, do 25 ô 28 'e aùsto 2008.

'O juornale mericano TIME ll'ha eletto "Perzona 'e ll'anno 2008".

Categoria:Presiriente d''e State Aunite d'Amereca